Христо Фотев
Душата ми тя строга е…

chitanka.info

Душата ми (тя строга е) не мога!

Не се научих до сега да мразя…

Но ти — която си ми дадена от Бога —

как мога аз да те спася! Да те

запазя!

В земята ти отново да се влюбя,

да те отгатвам и пропадам в

песен…

Възможно ли е пак да те загубя

аз — в тоя свят — до ужас

безсловесен?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.